Wir, der schultheisz und raut ze Waltzhuͦt, ✳ tuͦnd kund aller menglichem mit dem brief, ✳ das uff hùttigen tag, datū dis briefs, ✳ fùr ùns, ✳ als
wir in unserm raut zuͦ dem rechten gesessen syen, komen sint die wisen und bescheiden ✳ Heinrich Notstein, ✳ ùnser burger ze Waltzhuͦt,
einer, ✳ und Johanns Bernolt, ze den ziten ✳ hoffmeister ze Kùngsvelden, an statt und in namen ✳ der erwirdigen ✳ und geistlich froͧwen,
der eptiss₎ und conventz ✳ des gotzhus daͧselbz ✳ ze Kùngsveld, ✳ der andern sit, zuͦ beider sit verfùrsprechet nach recht, von der spenn und
stoͤss wegen, ✳ so etwaz zites gewesen sint zwùschent den egenanten ùnsern gnedigen frowen ✳ von Kùngsvel ✳ und Heinrich Notstein ✳ alz
von eins vierttel roggengeltz wegen, ✳ so Heinrich Notstein meint, das im gaͧn soͤlte ✳ ab einem wingartten, gelegen in Lieder Matten, den man
nempt ✳ des Schopen Wingart, als sin rodel daz wise, den vor ziten ùnser statt gesworner schriber geschriben, und sin vatter und er ✳ dasselb
vierttel roggengeltz davon lang zyt, namlich by drisig jaren, ingenom̄ un̄ ✳ genossen, ✳ sunder im ouch ✳ die pfleger ze Waltzhuͦt daz benant
vierttel roggen ✳ gegen soͤlichen zinsz, ✳ so er ✳ dem gotzhuͦs zetuͦnd were, ✳ etweͧnn ✳ abgerechnot hetten. ✳ und als wir ùns ✳ deshalben ✳ vormalz
zum rechten erkennt hand, ✳ das ✳ Heinrich Notstein sinem rechten ✳ von des ✳ vierttel roggengeltz wegen uff dem ✳ vorgedaͧcht₎ wingartt₎
nach moͤchte gaͧn ✳ an dem, ✳ der ✳ den wingartten innhette, ✳ und darnach ✳ denn aber beschechen soͤlte, daz recht were, ✳ offnet Notstein durch
sinen fùrsprechen, ✳ wie das er oͧch ✳ dem also nachganen were ✳ und im der, ✳ der den wingartten innhette, ✳ mit dem rechten enpfallen weˀ,
darumb so getrùwti er gott ✳ und dem rechten, ✳ die vorgenanten ùnser gnedigen frowen von Kùngsveld soͤltent im nuͧn fùrbz darumb antwùrtten ✳ und im sin vierttel roggeltz ab dem vorgedaͧchten wingartten gaͧn laͧssen, als sin vatter, selig, und er daz herbracht hett₎
lenger, ✳ denn ✳ stett recht oder landz recht were, ✳ und satzt dz hin zuͦ ùns zum rechten. ✳ dawider antwùrt der obgenant hoffmeister
durch sinen fùrsprechen, ✳ wie das ✳ der sach umb das egemerckt vierttel roggengeltz eigenlich nachgefragt were worden, ✳ und wisstint
ùnser gnedigen frowen von Kùngsfeld ✳ noch ir amptlùt keinen wingartten nit, den si hetten oder zuͦ irn handen stuͤnde, ✳ darab Heinrich
Notstein ✳ das vierttel roggengeltz gienge, ✳ wann ab dem wingartten, ✳ darab Notstein meinte, ✳ das im daz vierttel roggen ✳ gaͧn ✳ soͤlte,
darab giengint den vorgenanten ùnsern gnedigen froͧwen ✳ jerlichs zwey vierttel kernen zins an ein jarzyt, ✳ das si aber denselben
wingartten ✳ inn hetten, ✳ besatztint ✳ oder entsatztint, ✳ das teͧtint sy nit, ✳ denn si nemint iren zins jerlichs in ✳ von dem, ✳ der den wingart₎
inn hette ✳ und buwte, ✳ darumb so ✳ getrùwti ✳ er nit, das dieselben ùnser gnedigen froͧwen ✳ oder ir amptlùt₎ Notstein ✳ von des obgedaͧcht₎ viertel
roggengeltz wegen ichtzit zetuͦnd pflichtig weren ✳ oder im darumb ùt fùrbz ze antwùrtten hetten, ✳ und satzte ✳ das ouch hin zuͦ ùns
zum rechten. ✳ und nach klag, ✳ antwˀt, ✳ red und widerred ✳ beider teilen ✳ mit mer wortten ✳ vor ùns beschechen ✳ und nach verhoͤrung briefen,
roͤdeln und ander kuntschafft, so fùr ùns bracht wart, ✳ hab ich, obgenanter schultheisz, ✳ urteil ✳ umbgefragt, waz recht sy, und ist erteilt
worden mit besampnoter urteil ✳ uff den eyd, ✳ mag ✳ Heinrich Notstein gesweren ✳ einen eyd liplich ze gott und den heiligen, ✳ das sin vattˀ
und er das ✳ dickgenant vierttel roggengeltz uff dem obgedaͧchten wingartten ✳ gehept und davon so vil zites ✳ ingenomen ✳ haben, ✳ alz in
siner klag begriffen ist, und zwen erber knecht han zuͦ siner hand, ✳ die im des gehelffent und dasselbe ouch sagen ✳ und darumb mit
iren eyden tuͤyent, das ✳ recht sye, ✳ des soͤlle er geniessen ✳ und soͤlle man im ✳ dasselb vierttel roggengeltz ab dem ✳ benant₎ wingart₎
aber geben. ✳ mag er aber daz nit getuͦn, ✳ so sol er ✳ die obgenanten ✳ ùnser gnedigen froͧwen von Kùngsveld ✳ und ir amptlùt
deshalben gantz unbekùmbert und unbeswert laͧssen, ✳ daͧnn si im ✳ darumb fùrbz nùt ze antwùrtten haben soͤllent. ✳ diser urteil
sint beiden teilen ✳ brief erkennt ze geben under ùnser statt insigel, ✳ und darumb zuͦ urkùnd haben wir, ✳ obgenanten schulths̄
und raut, ✳ ùnser statt ✳ gemein insigel nach rechter urteil offenlich gehenckt an disen brief, ✳ der geben wart uff samstag
vor sant Mathyas tag, ✳ des heiligen zwoͤlffbotten, nach Cristi gepùrt tusent vier hundert dryssig und im nùnden jare. ✳